हड़ताल के छठे दिन सफाई सेवकों ने एनएच किया जाम
6दिनों से सफाई सेवकों की हड़ताल के कारण शहर के लोग पहले ही परेशान हैं। सोमवार को सफाई सेवकों की ओर से एक घंटे तक नेशनल हाईवे को जाम कर दिया।
बता दें कि ब्लॉक सफाई मजदूर यूनियन के 241 सफाई कर्मचारी अपनी 8 मांगों को लेकर 23 दिसंबर से हड़ताल पर चल रहे हैं। हड़ताल के छठे दिन सोमवार को यूनियन सदस्यों में आक्रोश बढ़ गया। सैकड़ों की संख्या में जुटे सदस्य नगर काउंसिल के विरुद्ध नारेबाजी करते हुए सड़कों पर गए। हाथों में झाडू पकड़े सदस्यों ने शहर के बीच से गुजरते नेशनल हाईवे पर पड़ते रेलवे चौक पर धरना देकर यातायात को ठप कर दिया।
यूनियन के प्रधान भारत बेदी ने कहा कि नगर काउंसिल के प्रधान मीडिया को बयान दे रहे हैं कि सफाई सेवकों की 8 मांगों में से 6 मांगों को कबूल कर लिया गया है। ऐसा बयान देकर जिम्मेदार शहर के लोगों को गुमराह कर रहे हैं। उनकी किसी भी मांग को कबूल नहीं किया गया है।
मामलेपर ध्यान दें अधिकारी: ट्रांसपोर्टरनरेश बांगीया का कहना है कि परेशानी बढ़ रही है। अधिकारियों को हड़ताल समाप्त करने के लिए तुरंत प्रयास करने चाहिए।
भयंकरहो सकती है स्थिति: लाइटएंड साउंड का काम करते प्रकाश चंद काला का कहना है कि या तो अधिकारी हड़ताल समाप्त करवाए या फिर शहर को साफ करने का विकल्प तैयार करें।
हड़तालसे आमजन परेशान: दुकानदारचंद्र प्रकाश का कहना है कि हड़ताल से आम लोगों पर बुरा असर पड़ रहा है।
तहसीलदारने लिया मांगपत्र: एकघंटे के बाद नायब तहसीलदार रणजीत सिंह ने मौके पर आकर सफाई सेवकों से बात की और उनका मांग पत्र लिया। इसके बाद धरना समाप्त हुआ।
यह बने हालात
भगतसिंह चौक के पास, रणबीर कॉलेज के पास, डा मान की क्लीनिक के पास, अस्पताल के पास, शाही समाधों के पास, मंडी गली के पास, साधु आश्रम विद्या मंदिर के सामने गंदगी के बड़े- बड़े ढेर लग चुके हैं। करीब 120 मीट्रिक टन कचरा जमा हो चुका है। सीवरेज जाम होने लगा है।
नहीं हुआ समझौता
^सफाईसेवकों के साथ बैठक की गई है परंतु कोई समझौता नहीं हो पाया है। कर्मचारियों को काउंसिल अपने स्तर पर पक्का नहीं कर सकती है। पीएफ जमा करवाने के लिए नगर काउंसिल के पास फंड नहीं है। रिपूदमनढिल्लों, प्रधान, नगर काउंसिल
संगरूर: नेशनल हाईवे पर प्रदर्शन करते सफाई सेवक और लगा जाम।
नरेश बांगीया।
प्रकाश चंद
चंद्र प्रकाश।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva bho_Deva